ປະເທດ ແລະ ສາກົນມາພັດທະນາລະບົບກົດໝາຍຂອງຕົນຢ່າງໄດ້ຮັບຜົນດີ, ຊຶ່ງໃນກົດໝາຍດັ່ງກ່າວມີກົດໝາຍປົກຄອງຫຼາຍກວ່າ 96 ສະບັບກອງປະຊຸມປຶກສາຫາລືກ່ຽວກັບການສ້າງກົດໝາຍວ່າດ້ວຍການປົກຄອງ ໄດ້ໄຂຂື້້ນໃນວັນທີ 25 ຫາ 27 ມັງກອນ 2021, ທີ່ເມືອງວັງວຽງ, ແຂວງວຽງຈັນ ໂດຍພາຍໃຕ້ການເປັນປະທານ ທ່ານ ຄຳມູນ ວິພົງໄຊ ຮອງລັດຖະມົນຕີກະຊວງພາຍໃນ ຊຶ່ງມີຄະນະຄົ້ນຄວ້າ, ກອງເລຂາເຂົ້າຮ່ວມ.
ການສ້າງກົດໝາຍສະບັບນີ້ ແມ່ນເພື່ອເປັນການຈັດຕັ້ງຜັນຂະຫຍາຍມະຕິກອງປະຊຸມໃຫຍ່ຄັ້ງທີ IX ຂອງພັກປະຊາຊົນປະຕິວັດລາວໃນຂົງເຂດຕ່າງໆໃຫ້ເປັນອັນລະອຽດ ໂດຍສະເພາະກ່ຽວກັບນະໂຍບາຍຂອງພັກໃນການ ສ້າງ ສປປ ລາວ ເປັນລັດທີ່ປົກຄອງດ້ວຍກົດໝາຍຂອງປະຊາຊົນ, ໂດຍປະຊາຊົນເພື່ອຜົນປະໂຫຍດຂອງປະຊາຊົນ, ສ້າງຄວາມໝັ້ນຄົງໃຫ້ແກ່ລະບອບປະຊາທິປະໄຕປະຊາຊົນຂອງປະເທດເຮົາ ຕາມທິດກ້າວຂຶ້ນສູ່ຈຸດໝາຍສັງຄົມນິຍົມ.
ນັບແຕ່ປະເທດຊາດໄດ້ຮັບການສະຖາປະນາເປັນລະບອບສາທາລະນະລັດປະຊາທິປະໄຕປະຊາຊົນລາວ ຂຶ້ນໃນວັນທີ 2 ທັນວາ 1975 ເປັນຕົ້ນມາ, ພັກ ແລະ ລັດແຫ່ງ ສປປ ລາວ ກໍໄດ້ສຸມທຸກຄວາມພະຍາຍາມສ້າງ ສປປ ລາວ ໃຫ້ເປັນລັດທີ່ປົກຄອງດ້ວຍກົດໝາຍ ເທື່ອລະກ້າວໂດຍໄດ້ພັດທະນາກົດໝາຍ ເວົ້າລວມກົດໝາຍປົກຄອງ ເວົ້າສະເພາະຢ່າງເປັນລະບົບ, ເປັນຫຼັກການຮັບປະກັນໃຫ້ການປົກຄອງລັດ, ຄຸ້ມຄອງສັງຄົມດ້ວຍກົດໝາຍຢູ່ປະເທດເຮົາຢ່າງສັກສິດ, ຊຶ່ງມາຮອດປັດຈຸບັນ ສປປ ລາວ ໄດ້ຮັບຮອງເອົາກົດໝາຍຫຼາຍກວ່າ 152 ສະບັບ, ໂດຍອີງໃສ່ສະພາບຈຸດພິເສດທາງດ້ານສັງຄົມຂອງປະເທດຊາດ, ໜ້າທີ່ການເມືອງຂອງການປະຕິວັດໃນໄລຍະໃໝ່ ແລະ ບົດຮຽນຈາກພຶດຕິກຳ ຂອງການຄຸ້ມຄອງລັດໃນແຕ່ລະໄລຍະ, ກໍຄືການເລືອກເຟັ້ນເອົາບົດຮຽນທີ່ດີ, ສອດຄ່ອງຂອງຕ່າງສ່ວນທີ່ເຫຼືອນັ້ນແມ່ນກົດໝາຍພາກລັດ ແລະ ກົດໝາຍເອກະຊົນ, ເຊິ່ງໄດ້ເປັນພື້ນຖານອັນສຳຄັນໃຫ້ການປົກ ຄອງລັດຄຸ້ມຄອງສັງຄົມ, ດ້ວຍກົດໝາຍໃນຂັ້ນສູນກາງ ແລະ ທ້ອງຖິ່ນເປັນລະບົບລະບຽບຖືກຕ້ອງຕາມກົດໝາຍ, ເຮັດໃຫ້ສັງຄົມມີຄວາມສະຫງົບ ແລະ ມີຄວາມເປັນລະບຽບຮຽບຮ້ອຍ ໂດຍພື້ນຖານ, ເສດຖະກິດມີການຂະຫຍາຍ ຕົວຕໍ່ເນື່ອງ, ການແກ້ໄຂຂໍ້ຂັດແຍ່ງຮັບປະກັນໄດ້ຄວາມຖືກຕ້ອງເປັນທຳ ຫຼາຍຂຶ້ນເປັນກ້າວໆ.
ຜ່ານພຶດຕິກຳຕົວຈິງໃນການພັດທະນາລະບົບກົດໝາຍ, ກົດໝາຍປົກຄອງຂອງ ສປປ ລາວມາຮອດປັດຈຸບັນ ເຫັນວ່າໄດ້ມີດ້ານດີພົ້ນເດັ່ນຄື ໄດ້ມີກົດໝາຍວ່າດ້ວຍການສ້າງນິຕິກຳທີ່ກຳນົດລະບຽບການ,ຂັ້ນຕອນ ແລະ ວິທີການສ້າງກົດໝາຍ ເປັນບ່ອນອີງພື້ນຖານໃຫ້ແກ່ວຽກງານສ້າງກົດໝາຍຢ່າງເປັນລະບົບຕໍ່ເນື່ອງ; ໄດ້ມີແຜນການສ້າງກົດໝາຍໃນແຕ່ລະໄລຍະ; ມີການປະສານສົມທົບລະຫວ່າງພາກສ່ວນທີ່ກ່ຽວຂ້ອງພ້ອມທັງສ້າງເງື່ອນໄຂຂອງການມີສ່ວນຮ່ວມຂອງປະຊາຊົນໄດ້ດີ, ໂດຍພື້ນຖານການພິຈາລະນາຮ່າງກົດໝາຍແຕ່ລະສະບັບໄດ້ຜ່ານກອງປະຊຸມລັດຖະ ບານ ແລະ ສະພາແຫ່ງຊາດ ໂດຍຮັບປະກັນຫຼັກການປະຊາທິປະໄຕ ແລະ ນັບມື້ມີປະສິດທິຜົນສູງຂຶ້ນ; ບັນດາກົດໝາຍ ທີ່ໄດ້ສ້າງຂຶ້ນ ໂດຍລວມແລ້ວ ມີຄວາມສອດຄ່ອງກັບສະພາວະຄວາມເປັນຈິງທາງດ້ານເສດຖະກິດສັງຄົມຂອງຊາດ, ເປັນເຄື່ອງມືທີ່ດີໃນການຄຸ້ມຄອງລັດ, ຄຸ້ມຄອງສັງຄົມ, ປົກປ້ອງຜົນປະໂຫຍດຂອງລັດ, ລວມໝູ່, ປົກປ້ອງ ເສີມຂະຫຍາຍສິດ ແລະ ຜົນປະໂຫຍດອັນຊອບທຳຂອງພົນລະເມືອງ, ພ້ອມທັງຮັບປະກັນການເສີມຂະຫຍາຍສາຍພົວ ພັນຮ່ວມມືກັບບັນດາປະເທດໃນພາກພື້ນສາກົນນັບມື້ນັບກວ້າງຂວາງ ແລະ ແໜ້ນແຟ້ນ; ບັນດາກົດໝາຍທີ່ໄດ້ປະ ກາດໃຊ້ໄດ້ຖືກນຳໃຊ້ຢ່າງກວ້າງຂວາງເຂົ້າສູ່ຊີວິດຕົວຈິງຂອງສັງຄົມ, ຄວາມຮັບຮູ້ເຂົ້າໃຈກ່ຽວກັບການປົກຄອງລັດ, ຄຸ້ມຄອງສັງຄົມດ້ວຍກົດໝາຍ ແລະ ການສ້າງແບບແຜນວິທີເຮັດວຽກ ຕາມກົດໝາຍຂອງລະບົບການເມືອງຂັ້ນຕ່າງໆນັບມື້ນັບດີຂຶ້ນ, ສະຕິເຄົາລົບ ແລະ ປະຕິບັດກົດໝາຍທົ່ວສັງຄົມ ໄດ້ຮັບການເຊີດຊູສູງຂຶ້ນຢ່າງບໍ່ຢຸດຢັ້ງ.
ເຖິງວ່າພວກເຮົາໄດ້ມີຄວາມພະຍາຍາມພັດທະນາກົດໝາຍຢ່າງຕັ້ງໜ້າກໍຕາມແຕ່ເຫັນວ່າຍັງມີຫຼາຍອັນທີ່ຈະ ຕ້ອງໄດ້ປັບປຸງ ແລະ ແກ້ໄຂເປັນຕົ້ນການນຳໃຊ້ກົດໝາຍເຂົ້າສູ່ຊີວິດຕົວຈິງຂອງສັງຄົມຍັງບໍ່ທັນເຮັດໄດ້ຢ່າງເລິກເຊິ່ງ ກວ້າງຂວາງ, ການເປັນເຈົ້າການປະຕິບັດກົດໝາຍຂອງຂະແໜງການຍັງບໍ່ທັນເຂັ້ມງວດ ແລະ ສັກສິດເທົ່າທີ່ຄວນ, ສະຕິເຄົາລົບກົດໝາຍຂອງສັງຄົມຍັງບໍ່ທັນສູງ, ການນຳໃຊ້ກົດໝາຍປົນເປກັນລະຫວ່າງກົດໝາຍແພ່ງ, ກົດໝາຍປົກຄອງ, ກົດໝາຍອາຍາ; ປາກົດ ການລະເມີດກົດໝາຍຂອງພະນັກງານ, ລັດຖະກອນ, ປະຊາຊົນເຮົາຍັງມີຢ່າງແຜ່ຫຼາຍ. ທັງໝົດນັ້ນມີຫຼາຍສາເຫດໃນຕົວ ແລະ ນອກຕົວ ແຕ່ສາເຫດຕົ້ນຕໍນັ້ນ ແມ່ນ ສປປ ລາວ ຍັງບໍ່ທັນມີກົດໝາຍວ່າດ້ວຍການປົກຄອງທີ່ເປັນພື້ນຖານໃຫ້ແກ່ການເຄື່ອນໄຫວປົກຄອງຂອງອົງການປົກຄອງແຕ່ຂັ້ນສູນກາງລົງຮອດທ້ອງຖິ່ນຢ່າງມີປະສິດທິຜົນ.
ດ້ວຍເຫດນີ້, ຈຶ່ງມີຄວາມຈຳເປັນໃນການສ້າງກົດໝາຍວ່າດ້ວຍການປົກຄອງສະບັບນີ້ ດ້ວຍຈຳເປັນດັ່ງກ່າວ ແລະ ໂດຍປະຕິບັດຕາມກົດໝາຍວ່າດ້ວຍການສ້າງນິຕິກຳ ແລະ ແຈ້ງການຂອງຫ້ອງວ່າການສໍານັກງານນາຍົກລັດຖະ ມົນຕີກ່ຽວກັບການສ້າງກົດໝາຍວ່າດ້ວຍການປົກຄອງ ເຊິ່ງເປັນກົດໝາຍໜຶ່ງທີ່ປະກອບສ່ວນສຳຄັນເຂົ້າໃນການສ້າງ ລັດທີ່ປົກຄອງດ້ວຍກົດໝາຍຂອງປະເທດເຮົາ; ກະຊວງພາຍໃນຈຶ່ງໄດ້ເຮັດໜັງສືສະເໜີກ່ຽວກັບເຫດຜົນ ແລະ ຄວາມຈໍາເປັນໃນການຄົ້ນຄວ້າ, ສ້າງກົດໝາຍດັ່ງກ່າວເພື່ອພິຈາລະນາເອົາເຂົ້າແຜນການສ້າງ ແລະ ປັບປຸງກົດໝາຍຫ້າປີຂອງລັດຖະບານ ແລະ ສະພາແຫ່ງຊາດໃນເດືອນສິງຫາ ປີ 2020.
ກົດໝາຍສະບັບນີ້ ເປັນກົດໝາຍພື້ນຖານກ່ຽວກັບການປົກຄອງ ຊຶ່ງເຊື່ອໝັ້ນວ່າເມື່ອສ້າງສຳເລັດແລ້ວ ກໍຈະເປັນເຄື່ອງມືອັນສໍາຄັນໃນການປົກຄອງລັດ-ຄຸ້ມຄອງສັງຄົມຢ່າງສັກສິດ, ເປັນລະບົບກົມກຽວ, ລວມສູນຖືກຕ້ອງ, ມີປະສິດທິພາບ ແລະ ມີຄວາມເປັນເອກະພາບ, ເສດຖະກິດປະເທດເຮົາຂະຫຍາຍຕົວຕໍ່ເນື່ອງ, ສັງຄົມມີຄວາມເປັນລະ ບຽບຮຽບຮ້ອຍ, ຍຸຕິທຳ ແລະ ສີວິໄລ.